Panagiotis Giannakis

Panagiotis Giannakis (Nikaia, 1959ko urtarrilaren 1a-) greziar saskibaloi jokalaria eta entrenatzailea izan da, herrialdeko inoizko hoberenetarikoa. Eskolta lanetan aritu zen.

Euroligako "50 Greatest Contributors" zerrendan izendatu zuten 2008an, baita Europako Saskibaloiaren 101 jokalari handienen artean ere 2018an.

Jokalariaren ibilbidea
Klubetan
Aris Tesalonika BC-en jokatu zuen (1984–1993), eta tarte hartan 7 aldiz Greziako Liga (1985–1991) eta 6 aldiz Kopa (1985, 1987–1990, 1992) irabazi zituen.	

Panathinaikos-ekin (1994–1996), Euroliga irabazi zuen 1996an, eta Greziako Kopa urte berean.

Selekzioarekin
403 partidatan jardun zuen Greziako selekzioan eta, besteak beste, 1987an EuroBasketen urrezko domina erdietsi zuen, eta 1989an zilarrezkoa. Txapelketa hartan, 769 puntu sartu zituen 58 partidatan (13.3 puntu partidako). 

Entrenatzailearen ibilbidea
Besteak beste, Olympiacos (2008–2010), Limoges (2012–2013) eta Aris entrenatu ditu (2017–2018).	Greziako Kopako irabazlea izan zen 2010ean. 

Halaber, Greziako selekzioa entrenatu du bi garaitan: 1997–1998an eta 2004–2008an. 2006an, Munduko Saskibaloi Txapelketan zilarrezko domina eskuratu zuten. 

Kanpo estekak
FIBAren Hall of Fame-n.

Kategoria:Greziako saskibaloi jokalariak
Kategoria:Greziako saskibaloi entrenatzaileakKategoria:Antolatzaileak